fi fi fi sv fi fi fi fi sv fi fi fi fi ja fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Rahapeliyhtiön ravistelu oli hyvä alku pelipöydän siivoukselle - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Viime aikoina pelimerkit ovat lennelleet ja tuolit kaatuilleet, kun Veikkausta on pudisteltu monesta suunnasta.
Veikkauksen brändi on heilahdellut jo jonkin aikaa, mutta tiukin viimeaikainen ravistus pakotti omistajaohjaajan reagoimaan ja yhtiön vastaamaan. Riittävän suuren liikahduksen lienee saanut aikaan Pelikoneet kaupoista! -kansalaisaloite sekä yllättävänkin suorasukainen ja kriittinen media- ja somekeskustelu yhtiön toimintatavoista esimerkiksi markkinoinnissa. Pääministeriä myöten on otettu kantaa.
Omistajaohjausministeri Sirpa Paatero piti viime torstaina 5.9. tiedotustilaisuuden, jossa hän ilmoitti muutoksista Veikkauksen hallituksessa. Poliitikot saivat lähteä. Kolmesta uudesta jäsenestä kuitenkin vain yhdellä on peräänkuulutettua pelihaitta-asiantuntemusta.
Samassa tilaisuudessa yhtiön hallituksen puheenjohtaja Olli-Pekka Kallasvuo julkaisi yhtiön hallituksen 4.9. tekemän periaatepäätöksen, jossa listattiin toimia, joiden seurauksena ”Veikkauksen pelien pelaamisesta aiheutuvien pelihaittojen määrän ennakoidaan edelleen laskevan”.
Tutkimustiedon mukaan haitat eivät kuitenkaan ole laskussa. Osalla pelaajista haitat ovat entistä vakavampia. On myös viitteitä, että kulutus kasaantuu aiempaa pienemmälle pelaajajoukolle.
Ilmiön kehityksestä saataneen lisätietoa tulevaisuudessa pelikäyttäytymistä koskevaa yhtiön dataa analysoimalla. Toistaiseksi eri peliyhtiöiden osuutta haitoista ei ole pystytty luotettavasti arvioimaan.
Nyt, kun tämä on sanottu, on sekä yhtiötä ohjaavalle ministerille että yhtiölle vuoro antaa kiitosta. Toimet ovat oikean suuntaisia.
Peliautomaatteja vähennettävä riskin, ei tuoton, perusteella
Veikkaus aikoo vähentää 3000 rahapeliautomaattia.
Nykyään arkiympäristöihimme on hajasijoitettu 18 500 peliautomaattia, mitä on kritisoitu hyvästä syystä ja monista näkökulmista.
Tämän vuosikymmenen alussa Raha-automaattiyhdistys esitti, että rahapeliautomaattien sallittua enimmäismäärää nostettaisiin 5000 automaatilla. Enimmäismäärää nostettiin tuolloin valtioneuvoston asetuksella lopulta 2500 automaatilla.
Nyt yhtiö itse vähentää 3000 automaattia, hyvä niinkin. Kiinnostavaa on, mistä niitä vähennetään. Määrän lisäksi huomio on kiinnitettävä laatuun!
Pelihaittoja ajatellen on mahdollisuus karsia koukuttavimpia koneita riskiympäristöistä, tuottoja ajatellen taas poistaa marketin rivistä ne kaksi heikoiten menestyvää. Nyt on toimittava haittojen ehkäisy ja vähentäminen edellä, mikä on koko yksinoikeusjärjestelmän peruste.
Pakollinen tunnistautuminen tulossa myös pelisaleihin
Ehdottoman tarpeellinen toimenpide on pakollisen tunnistautumisen laajentaminen kaikkeen rahapelaamiseen (esityksen mukaan kasino ja pahviarvat poissulkien) ja pelisaleihin, jotka ovat ongelmallisesti pelaaville korkean riskin peliympäristöjä. Myös pysyvän totaalipelikiellon mahdollistaminen on tarvittu parannus.
Lisäksi hajasijoitetuilla automaateilla pelaavien pakollista tunnistautumista aikaistetaan siten, että se olisi käytössä vaiheistetusti 1.1.2022 mennessä.
Asian esittäminen täysin uutena toimenpiteenä on hämmentävää, koska lain perusteluissa tämä aikaraja on kirjauksena jo nykyisinkin.
Nyt päästäneen liikkeelle aiemmin ajateltua pikaisemmin. Tunnistautumisen kautta haittoihin pyritään vaikuttamaan pelaajan käytössä olevilla pelinhallintavälineillä.
Markkinointia rajoitetaan ja kohdennetaan digitaaliseen ympäristöön
Veikkaukselle on satanut syystä kritiikkiä mainonnassa tapahtuneista ylilyönneistä. Arvostelu on kuultu. Veikkaus ilmoitti vähentävänsä markkinoinnin määrää kolmanneksen fuusiota edeltäneeseen aikaan verrattuna.
Tätä olisi hyvä havainnollistaa myös euromäärillä.
Fyysisten peliautomaattien pelikohdeinformaatio mediassa lopetetaan kokonaan ja netissä pelattavien erityisen haitallisena pidettyjen nopearytmisten pelien pelikohdeinformaatio lopetetaan muualla kuin digitaalisessa ympäristössä.
Käsitteet ovat epäselviä. Pelikohdeinformaatio on siis osa markkinointia, ei kuluttajalle välttämätöntä tuoteinformaatiota. Pelaaminen siirtyy joka tapauksessa yhä enemmän sähköisiin kanaviin, samoin markkinointi.
Seurantaa ja arviointia syytä vahvistaa
Pelipöydän siivous on näyttävästi käynnistetty ja kritiikkiin reagoitu.  Yhtiön tekemä periaatepäätös kattaa useita toimenpiteitä, joista osa saattaa edellyttää lainsäätäjän toimia.
Veikkauksen olisi hyvä tuoda julki lisää konkreettisia tulostavoitteita pelihaittojen vähentämiseksi.  Toiminnan monipuolista, eri tietolähteisiin perustuvaa seurantaa ja arviointia on syytä vahvistaa entisestään myös yhtiön ulkopuolelta.
Veikkauksella on erityislaatuinen laissa säädetty tehtävä, se ei ole tavanomainen valtionyhtiö. Omistajaohjaajaa tarvitaan näkyvässä ja kuuluvassa roolissa eritoten haittanäkökulmasta myös jatkossa, yhteistyössä rahapelijärjestelmän keskeisten valtionhallinnon toimijoiden, sosiaali- ja terveysministeriön ja sisäministeriön, kanssa.
Selin J, Raisamo S, Heiskanen M & Toikka A. Onko hajasijoitettujen rahapeliautomaattien suhteellinen määrä suurempi sosioekonomisesti haavoittuvilla asuinalueilla? Yhteiskuntapolitiikka, 2018, 83 (3).
Anne Salonen ym., Rahapelaaminen, rahapelihaitat ja rahapelien markkinointiin liittyvät mielipiteet kolmessa maakunnassa. Rahapelikyselyn 2016–2017 perustulokset yksinoikeusjärjestelmän uudistuksessa. Raportti 4/2019, THL.
Anne Salonen ym., Peliklinikan asiakkaiden rahapelaaminen, rahapelihaitat ja rahapelien markkinointiin liittyvät mielipiteet. Rahapelikyselyn 2016–2017 perustulokset yksinoikeusjärjestelmän uudistuksessa. Raportti 5/2019, THL.
Saini Mustalampi johtava asiantuntija Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.